b'\n_START_ARTICLE_\nFinale Stanleyjevega pokala 1916\n_START_SECTION_\nPoti do finala\n_START_PARAGRAPH_\nMontreal je osvojil NHA naslov, potem ko je redni del sezone zaklju\xc4\x8dil na 1. mestu z razmerjem zmag, porazov in remijev 16-7-1._NEWLINE_Portland je na drugi strani osvojil naslov PCHA z razmerjem 13-5.\n_START_SECTION_\nSerija\n_START_PARAGRAPH_\nTekme serije so igrali v dvorani Montreal Arena v Montrealu, saj je bila tokrat na vrsti liga NHA, da prvaki njihove lige gostijo serijo. To sicer ni bila doma\xc4\x8da dvorana Canadiensov, a je lahko sprejela ve\xc4\x8d obiskovalcev kot njihov Jubilee Rink. Prvo, tretjo in \xc4\x8detrto tekmo so igrali pod NHA pravili, drugo in \xc4\x8detrto pa pod pravili lige PCHA. Stro\xc5\xa1ke igranja Ernieja Johnsona so po odloku sodi\xc5\xa1\xc4\x8da morali pla\xc4\x8dati v klubu Montreal Wanderers, saj jih je v teku pogodbe zapustil in se pridru\xc5\xbeil ligi PCHA. Montrealu je do naslova mo\xc4\x8dno pomagal vratar in kasnej\xc5\xa1i \xc4\x8dlan Hokejskega hrama slavnih lige NHL Georges V\xc3\xa9zina, ki je zabele\xc5\xbeil 2.60 GAA. Didier Pitre je za Canadiense zadel 4-krat.\n_START_SECTION_\nVrezano v Stanleyjev pokal\n_START_PARAGRAPH_\n\xc4\x8ceprav Portland ni osvojil pokala v tej sezoni, je vrezal napis\xc2\xa0\xc2\xbbPortland Ore./prvaki PCHA/1915/16\xc2\xab\xc2\xa0(\xc2\xabPortland Ore./PCHA Champions/1915\xe2\x80\x9316\xc2\xab). To je napravil, potem ko je prejel pokal od prvakov prej\xc5\xa1njega leta, mo\xc5\xa1tva Vancouver Millionaires. Gre za podoben obi\xc4\x8daj kot tisti, ki se je pojavljal do leta 1915, ko so pokal uradno predali prvakom lige, v kateri je igralo mo\xc5\xa1tvo, ki je pokal osvojilo v prej\xc5\xa1nji sezoni._NEWLINE_Po finalu je bil vrezan napis\xc2\xa0\xc2\xbbCanadian/NHA & prvaki sveta/premagali Portland/1915/16\xc2\xab. (Pomni: vrezana je bila angle\xc5\xa1ka oblika Canadiensov; Canadians)'